《上熊雪堂先生》
清代·秦松龄

正系苍生望，先生未合闲。累朝看赤舄，两疏乞青山。

直道安危后，深心去就间。盈盈章贡水，为照老臣颜。

作者简介：（1637—1714）江南无锡人，字汉石，又字次椒，号留仙，又号对岩，晚号苍岘山人。顺治十二年进士，官检讨，以事罢官。康熙间举鸿博，官谕德，不久又罢。家有寄畅园，在惠山之麓，常读书其中。工诗，七律尤善。有《毛诗日笺》、《苍岘山人集》。